**COMUNICAT DE PREMSA**

**“Foc al Cor, Salvem l’Empordà!”**

**Entrega d’ajuts per projectes per la restauració del territori cremat empordanès**

Des de la IAEDEN-Salvem l’Empordà va néixer la campanya “Foc al Cor, Salvem l’Empordà!” en resposta a l’allau de sol.licituds i demandes que es van rebre després dels incendis de l’Alt Empordà, des de diferents sectors de la societat civil. L’objectiu principal d’aquesta campanya de recollida de diners durant aquests mesos, ha estat potenciar, de forma ordenada i amb criteris científics i rigor, projectes que ajudin a la recuperació del territori afectat pels incendis. Com ja sabeu, vam iniciar un projecte de micromecenatge a través de la plataforma Verkami, i junt amb altres donacions que s’han anat recollint, finalment, hem aconseguit reunir 13769’6 eurus (Adjuntem taula Excel amb detall dels ingressos i despeses de la campanya). Tal i com deia la convocatòria del concurs, un jurat qualificat i amb rigor tècnic i científic ha estudiat tots els projectes presentats, en total 17, i s’han decidit els projectes escollits i l’import atorgat en funció de les necessitats econòmiques, la innovació, sostenibilitat i viabilitat del projecte demanat.

D’aquesta manera, com a entitat naturalista i ecologista empordanesa, sense ànim de lucre, formada per la societat civil organitzada i basant-nos en recolzament d’experts professionals, pretenem canalitzar ajuts als qui més ho necessitin després de l’incendi. **Després d’un incendi, el territori és fràgil, i ara més que mai cal actuar sota el criteri d’experts professionals i cal sospesar bé en què es destinen els esforços i diners.**

**Aquests són els títols dels projectes i imports que s’hi destinaran:**

|  |  |  |
| --- | --- | --- |
| **Títol del projecte** | **Terme municipal** | **Import atorgat** |
| **Sol•licitud ajut al projecte de recuperació de la pel foc a "Can Bajol"** | **Vilarnadal-Masarach** | **1500** |
| Propostes de projectes modèlics per la millora de la gestió forestal i del paisatge després de l’incendi de la Jonquera de l’any 2012 per la prevenció d’incendis forestals: pastures a àrees estratègies. Foret Mas Rajol | **Darnius** | **1000** |
| **Recuperació antic oliverar de la varietat tradicional Argudell en producció ecològica, cremat l’estiu del 2012 a Vilanant** | **Vilanant** | **2500** |
| Recuperació i millora de la zona “el horts” de Biure d'Empordà | **Biure** | **1000** |
| Identificació d'àrees prioritàries per al manteniment i recuperació d'espais oberts a l'Alt Empordà. | **Zona afectada pel foc** | **2269.6** |
| El Camí de les fonts de Cantallops | **Cantallops** | **1000** |
| L'Incendi de la Jonquera i la fauna: poblacions animals, funcions ecològiques i recomanacions de gestió | **Zona afectada pel foc** | **1400** |
| Recuperació de cinc itineraris en la zona afectada pel foc | **Zona afectada pel foc** | **100** |
| MEMORIAE producció d'oli d'oliva seguin criteris de producció ecológica | **Llers** | **3000** |

**La IAEDEN-Salvem l’Empordà, signarà un acord i farà un seguiment de les tasques compromeses a fer amb l’ajut atorgat a les diferents persones-entitats. Els criteris de selecció han estat els esmentats a la convocatòria del concurs, és a dir, s’han prioritzat els projectes que tenen en compte la prevenció d’incendis, la conservació de la biodiversitat, aspectes de sostenibilitat, millora de l’economia local, amb garanties de continuïtat, beneficis socials, i amb bones pràctiques agroambientals.**

**Si algun dels projectes no es pogués dur a terme, l’import es destinaria a altres projectes no seleccionats inicialment, però amb una bona puntuació (tots els projectes han obtingut una puntuació, de manera que tenim un llistat dels projectes per ordre d’interès).**

**Tal i com hem comentat en aquest comunicat, com a mostra de transparència del procés de la campanya “Foc al Cor, Salvem l’Empordà!”, adjuntem el pressupost (despeses i ingressos) de la campanya.**

**Finalment volem donar les gràcies a totes les persones i entitats que han col.laborat en la campanya (ja fos amb aportacions directes de diners com donant suport en altres aspectes). Així mateix, també volem agrair als 17 projectes presentats. Tot i així, la limitació de pressupost de la nostra campanya no ha permès finançar-ne més dels que hem anunciat en aquest comunicat.**

**IAEDEN-Salvem l’Empordà**

**15 de desembre de 2012**